
26-TA-128: Noteikumu projekts (Grozījumi)
Grozījumi Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"

	1.
	Noteikumu konsolidētā versija
21.1.2. papildinošajai saimnieciskajai darbībai, ja labuma guvēja institūcijā saimnieciskajai pamatdarbībai piešķirtā kapacitāte nepārsniedz 20 procentus no attiecīgās infrastruktūras kopējās gada finansiālās vai laika resursu kapacitātes un pētniecības organizācijas rīcībā ir atbilstoša resursu vadības sistēma finanšu, personāla un pamatdarbības procesu uzskaitei;
	Priekšlikums
Ņemot vērā, ka papildinoša saimnieciskā darbība neietver nosacījumu tikai par "piešķirtā finansiālā kapacitāte nepārsniedz 20 procentus no pētniecības organizācijas kopējās gada finansiālās vai laika resursu kapacitātes", aicinām precizēt terminoloģiju, lai punkts attiektos uz visiem 2.5. apakšpunktos minētajiem nosacījumiem.
Piedāvātā redakcija
-
	Lauma Laurinoviča (EM)

	2.
	Noteikumu konsolidētā versija
21.3 Šo noteikumu 21.1.2. apakšpunktā  minētajā gadījumā sadarbības iestāde saskaņā ar atbildīgās iestādes izstrādāto ikgadēju publiskā finansējuma uzraudzības un atgūšanas mehānismu nodrošina veikto investīciju atbilstības uzraudzību papildinošas saimnieciskās darbības nosacījumiem visā projekta dzīves ciklā. Finansējuma saņēmējs visā projekta dzīves ciklā ik gadu sagatavo pārskatu par papildinošas saimnieciskās darbības apjomu un nodrošina šajā punktā minēto pārskatu un aprēķinus pamatojošo dokumentu pieejamību papildinošas saimnieciskās darbības uzraudzībai. Ja finansējuma saņēmējs konstatē, ka ir pārsniegts 20 procentu ierobežojums no infrastruktūras gada jaudas laika vai finanšu izteiksmē vai ka veiktās investīcijas tiek izmantotas citai saimnieciskai darbībai, kas nav uzskatāma par papildinošu saimniecisku darbību, tas saskaņā ar vienošanos par projekta īstenošanu noteiktajā termiņā iesniedz sadarbības iestādē ziņojumu par konstatēto pārkāpumu. Sadarbības iestādei ir tiesības finansējuma saņēmējam pieprasīt papildinošās saimnieciskās darbības pārskatus projekta dzīves cikla laikā, tai skaitā gadījumos, kad saņemta informācija par papildinošās saimnieciskās darbības nosacījumu pārkāpumu no finansējuma saņēmēja, kompetentajām iestādēm vai no trešajām personām.
	Priekšlikums
Ņemot vērā, ka papildinoša saimnieciskā darbība neietver nosacījumu tikai par "piešķirtā finansiālā kapacitāte nepārsniedz 20 procentus no pētniecības organizācijas kopējās gada finansiālās vai laika resursu kapacitātes", aicinām precizēt terminoloģiju, lai punkts attiektos uz visiem 2.5. apakšpunktos minētajiem nosacījumiem.
Piedāvātā redakcija
-
	Lauma Laurinoviča (EM)

	3.
	Noteikumu konsolidētā versija
21.3 Šo noteikumu 21.1.2. apakšpunktā  minētajā gadījumā sadarbības iestāde saskaņā ar atbildīgās iestādes izstrādāto ikgadēju publiskā finansējuma uzraudzības un atgūšanas mehānismu nodrošina veikto investīciju atbilstības uzraudzību papildinošas saimnieciskās darbības nosacījumiem visā projekta dzīves ciklā. Finansējuma saņēmējs visā projekta dzīves ciklā ik gadu sagatavo pārskatu par papildinošas saimnieciskās darbības apjomu un nodrošina šajā punktā minēto pārskatu un aprēķinus pamatojošo dokumentu pieejamību papildinošas saimnieciskās darbības uzraudzībai. Ja finansējuma saņēmējs konstatē, ka ir pārsniegts 20 procentu ierobežojums no infrastruktūras gada jaudas laika vai finanšu izteiksmē vai ka veiktās investīcijas tiek izmantotas citai saimnieciskai darbībai, kas nav uzskatāma par papildinošu saimniecisku darbību, tas saskaņā ar vienošanos par projekta īstenošanu noteiktajā termiņā iesniedz sadarbības iestādē ziņojumu par konstatēto pārkāpumu. Sadarbības iestādei ir tiesības finansējuma saņēmējam pieprasīt papildinošās saimnieciskās darbības pārskatus projekta dzīves cikla laikā, tai skaitā gadījumos, kad saņemta informācija par papildinošās saimnieciskās darbības nosacījumu pārkāpumu no finansējuma saņēmēja, kompetentajām iestādēm vai no trešajām personām.
	Priekšlikums
Ņemot vērā grozījumu projekta punktā noteikto procedūru dažādību, aicinām rindkopas daļu "Sadarbības iestādei ir tiesības finansējuma saņēmējam pieprasīt papildinošās saimnieciskās darbības pārskatus projekta dzīves cikla laikā, tai skaitā gadījumos, kad saņemta informācija par papildinošās saimnieciskās darbības nosacījumu pārkāpumu no finansējuma saņēmēja, kompetentajām iestādēm vai no trešajām personām." izteikt atsevišķā punktā.
Piedāvātā redakcija
-
	Lauma Laurinoviča (EM)

	4.
	Noteikumu konsolidētā versija
63.11. ja konstatē, ka noteikumu 21.1.2. un 21.2.1. apakšpunktā minētajā gadījumā tiek pārsniegti šo noteikumu 2.5. apakšpunktā minētie ierobežojumi;
	Priekšlikums
Aicinām precizēt 63.11. punktā iekļauto informāciju saistībā ar ierobežojumiem atbilstoši grozījumu projekta 2.5. apakšpunkta redakcijai
Piedāvātā redakcija
-
	Lauma Laurinoviča (EM)

	5.
	Noteikumu konsolidētā versija
71. Šo noteikumu 21.3 punktā noteiktā kārtība par pārskatu par papildinošas saimnieciskās darbības apjomu sagatavošanu, pieejamības nodrošināšanu un turpmāku rīcību šo noteikumu 21.3  punktā minēto nosacījumu pārkāpumu gadījumā piemērojama ar finansējuma saņēmēja sagatavotu 2024. gada pārskatu par papildinošas saimnieciskās darbības apjomu.
	Priekšlikums
Lūdzam skaidrot minētos nosacījumus, ņemot vērā, ka 2024.gada pārskatiem būtu jau jābūt apstiprinātiem, attiecīgi to precizēšana var radīt papildus administratīvo slogu.
Piedāvātā redakcija
-
	Lauma Laurinoviča (EM)



